กระทรวงกลาโหม ร่วมกับกรุงเทพมหานคร จัดกิจกรรม Big Cleaning แก้ปัญหาวิกฤตฝุ่นละออง
กระทรวงกลาโหม ร่วมกับกรุงเทพมหานคร จัดกิจกรรม Big Cleaning แก้ปัญหาวิกฤตฝุ่นละอองพล.อ.ณัฐ อินทรเจริญ ปลัดกระทรวงกลาโหม  ร่วมกับ พล.ต.อ.อัศวิน ขวัญเมือง ผู้ว่าราชการกรุงเทพมหานคร จัดกิจกรรม “รวมพลัง Big Cleaning เมืองครั้งใหญ่” ต่อเนื่องกัน 7 วัน ที่ลานคนเมือง ศาลาว่าการกรุงเทพมหานคร  กิจกรรมครั้งนี้ เป็นความร่วมมือระหว่าง กระทรวงกลาโหม กทม. และภาคประชาชน ร่วมกันรณรงค์และจัดทำความสะอาดบ้านเมือง ด้วยการฉีดน้ำชำระล้างทำสะอาดถนนและต้นไม้ริมทาง รวมทั้งต้นไม้ในสวนสาธารณะและสถานที่ต่างๆ เพื่อลดภาวะการตกค้างของฝุ่นระดับต่ำที่ฟุ้งกระจาย ซึ่งจะทำต่อเนื่องกันไปจนกว่าสถานการณ์จะคลี่คลายทั้งนี้ในห้วงเวลาดังกล่าว กระทรวงกลาโหม โดยหน่วยทหารในทุกพื้นที่ จะร่วมกับส่วนราชการต่างๆ และภาคประชาชน รณรงค์และทำความสะอาดบ้านเมืองพร้อมกันทั่วประเทศต่อเนื่องกันไป และจะประชาสัมพันธ์เชิญชวนประชาชนทุกคน ร่วมแสดงออกถึงพลังและความรับผิดชอบร่วมกันในชุมชน ลดกิจกรรมที่เป็นต้นเหตุของฝุ่นและควัน ร่วมกันชำระล้างทำสะอาดบ้านเรือนและพื้นที่สาธารณะ เพิ่มพื้นที่สีเขียว เพื่อร่วมแก้วิกฤตฝุ่นละอองด้วย